# พระครูวิสุทธิกิจจาทร (ชม กสโร)
พระครูวิสุทธิกิจจาทร (หลวงพ่อชม กสโร) อดีตเจ้าอาวาสวัดนพทองดีศรีพฤฒาราม (วัดโป่ง) เกจิดังของตำบลโป่ง อำเภอบางละมุง จังหวัดชลบุรี สังขารท่านไม่เน่าเปื่อยและยังอยู่ในโรงแก้วจนถึงปัจจุบัน

 สถานะเดิม 
พระครูวิสุทธิกิจจาทร ท่านมีนามเดิมว่า " ชม " นามสกุล " คงเมือง " เกิดที่บ้านโป่ง หมู่ 2 ตำบลโป่ง อำเภอบางละมุง จังหวัดชลบุรี เมื่อวันอาทิตย์ ขึ้น 15 ค่ำ เดือน 12 ปีวอก ตรงกับวันที่ 8 เดือนพฤศจิกายน พ.ศ. 2451 เป็นบุตรคนที่ 5 ของคุณพ่อพงษ์ กับคุณแม่พิมพ์ คงเมือง มีพี่น้องเกิดร่วมบิดามารดาเดียวกัน 10 คนประวัติ หลวงพ่อชม วัดนพทองดีศรีพฤฒาราม (โป่ง) ชลบุรี คือ
นายสงกรานต์ คงเมือง	
นายผล คงเมือง	
นายใหญ่ คงเมือง	
น.ส. ช้วน คงเมือง	
พระครูวิสุทธิกิจจาทร (หลวงพ่อชม คงเมือง)
นางอ่อง เนียรศิริ
นางอุ่ม บัวกล้า
นายเชย คงเมือง
นางย้อย ประกอบธรรม
นายชื่น คงเมือง

 อุปสมบท 
เมื่อเยาว์วัยบิดามารดาได้พามาฝากวัดอยู่กับลูกของลุง เริ่มเรียน ก. กา กับพระที่วัดโป่งจนสามารถอ่านออกเขียนได้ และอยู่วัดปรนนิบัตพระอาจารย์อยู่ระยะหนึ่ง แล้วก็ออกมาช่วยบิดามารดาทำมาหากิน ด้วยความขยันขันแข็ง เมื่ออายุครบ 21 ปี ได้เข้ารับราชการทหารเป็นเวลา 2 ปี เมื่อออกจากราชการแล้ว ได้อุปสมทบเป็นพระภิกษุในพระพุทธศาสนา ณ วัดนพทองดีศรีพฤฒาราม (โป่ง) เมื่อวันที่ 13 กรกฎาคม พ.ศ. 2474 ได้รับฉายาทางธรรมว่า " กสโร "

พระอุปัชฌาย์ คือ พระครูธรรมมาธรโลขณะเขต วัดหนองเกตุใหญ่ ตำบลหนองปลาไหล อำเภอบางละมุง จังหวัดชลบุรี
พระกรรมวาจาจารย์ คือ เจ้าอธิการบัว วัดนพทองดีศรีพฤฒาราม (วัดโป่ง) ตำบลโป่ง อำเภอบางละมุง จังหวัดชลบุรี
พระอนุสาวนาจารย์ คือ พระอาจารย์ไว

เมื่อได้อุปสมบทเป็นพระภิกษุแล้ว ท่านได้ศึกษาบ่นสาธยายมนต์ จนมีความคล่องแคล่วในพระสูตรต่างๆ ท่านก็ได้ออกจากวัดนพทองดีศรีพฤฒาราม (วัดโป่ง) เพื่อไปแสวงหาความรู้เพิ่มเติมในสำนักต่างๆ ทั้งทางด้านกัมฐาน และวิปัสสนา ตลอดจนทางด้านไสยศาสตร์ ส่วนเรื่องการเรียนคาถาอาคมนั้น ท่านได้ไปเรียนหลายสำนัก หลวงอาจารย์อาจารย์ที่หลวงพ่อชม วัดโป่ง ไปร่ำเรียนมา เช่น พระครูวิจิตรธรรมานุวัติ (หลวงพ่อวงศ์) วัดบ้านค่าย ระยอง , หลวงพ่ออี๋ วัดสัตหีบ ชลบุรี , พระครูโกวิทสมุทรคุณ (หลวงพ่อเนื่อง โกวิโท) วัดจุฬามณี สมุทรสงคราม , หลวงปู่คง วัดบางกะพ้อม สมุทรสงคราม , หลวงพ่อแช่ม วัดฉลอง สมุทรสาคร , หลวงปู่ศุข วัดปากคลองมะขามเฒ่า ชัยนาท , และท่านยังได้ไปศึกษาอีกหลายๆ แห่ง เช่น วัดระฆังฯ กรุงเทพฯ , วัดเกตุไชโย , วัดสุทัศนฯ กรุงเทพฯ เมื่อท่านได้ศึกษาเล่าเรียนจากครูบาอาจารย์เหล่านั้นจนมีความแตกฉานชำนาญแล้ว ท่านได้กลับมาประจำอยู่ที่วัดนพทองดีศรีพฤฒาราม (วัดโป่ง) ตามเดิม

 งานปกครอง 
 พ.ศ. 2486 อายุ 35 พรรษาที่ 12 เป็นเจ้าอาวาสวัดนพทองดีศรีพฤฒาราม (วัดโป่ง) 
 พ.ศ. - เป็นพระกรรมวาจาจารย์
 พ.ศ. - เป็นพระอุปัชฌาย์

 สมณศักดิ์ 
 พ.ศ. 2523 ให้พระอธิการชม เป็น " พระครูวิสุทธิกิจจาทร " (ว.5 ธันวาคม 2523)
 พ.ศ. 2533 ได้รับเลื่อนชั้นพระสังฆาธิการจากตรี เป็นโท ในราชทินนามเดิมว่า " พระครูวิสุทธิกิจจาทร (ชม) " (ว.5 ธันวาคม 2533)

 งานพัฒนา 
 พ.ศ. - ก่อสร้างพระอุโบสถวัดนพทองดีศรีพฤฒาราม (วัดโป่ง)
 พ.ศ. 2509 ได้ริเริ่มก่อสร้างอาคารเรียนขึ้นภายในวัดชื่ออาคารเรียนว่า " ชมศิริอนุสรณ์ " ณ โรงเรียนวัดโป่ง ก่อสร้างแล้วเสร็จ ปี 2516  (ปัจจุบันยุติการเรียนการสอนในวัดแล้ว ย้ายตัวโรงเรียนไปยังสถานที่ใหม่)

 มรณภาพ 
เมื่อวันที่ 17 กุมภาพันธ์ พ.ศ. 2539 หลวงพ่อชม กสโร ได้มรณภาพลง ณ โรงพยาบาลชลบุรี สิริอายุได้ 87 ปี พรรษาที่ 65 ปรากฏต่อมาภายหลังสังขารของท่านไม่เน่าเปื่อย และยังคงเก็บรักษาสังขารหลวงพ่อไว้ในโลงแก้วที่วัดนพทองดีศรีพฤฒาราม (วัดโป่ง) จนถึงปัจจุบันนี้หลวงพ่อชม วัดโป่ง มรณภาพเมื่อวันที่ 17 กุมภาพันธ์ พ.ศ. 2539